**Aneks IV: PARTNERSTVA U TURIZMU**

Za „Interes“ i „Uticaj/snaga“ date su ocjene od 1 do 5:

- 1 predstavlja najmanji interes zainteresovanih strana za sprovođenje strateškog dokumenta, kao i najmanji uticaj (snagu) zainteresovanih strana na sprovođenje strateškog dokumenta.

- 5 predstavlja najveći interes zainteresovanih strana za sprovođenje strateškog dokumenta, kao i najveći uticaj (snagu) zainteresovanih strana na sprovođenje strateškog dokumenta.

**Tabela -** : Zainteresovane strane i njihov uticaj i interes/snaga, predlog

|  |  |  |  |
| --- | --- | --- | --- |
| Zainteresovana strana | Odnos (relacija) prema strateškom dokumentu | Interes  (ocjena od 1 do 5) | Uticaj/snaga  (ocjena od 1 do 5) |
|  |  |  |  |
| **Ministarstvo ekonomskog razvoja** | Nosioc i odgovorna institucija za implementaciju Strategije | **5** | **5** |
| **Ministarstvo ekologije, prostornog planiranja i urbanizma** | Nadležno za razvoj turističke ponude kroz propisivanje uslova privređivanja u turizmu, održivu valorizaciju potencijala i ekoloških prednosti nacionalnih parkova i zaštićenih područja prirode sa aspekta razvoja turizma, povezivanje primorskog i kontinentalnog turizma, formiranje turističkih mjesta i područja, kategorizaciju i klasifikaciju turističkih objekata. | **5** | **5** |
| **Ministarstvo unutrašnjih poslova** | Nadležno za vođenje registra boravišta RB90, a na osnovu Zakona o strancima. Administrativna baza podataka o turistima. | **3** | **5** |
| **Ministarstvo finansija** | Pripremanje predloga tekuće ekonomske politike Crne Gore i praćenje njenog ostvarivanja; pripremanje, planiranje, izradu i izvršenje budžeta Crne Gore.  Planiranje strateških ciljeva (Strategije razvoja turizma 2021-2025) u skladu sa srednjoročnim planom Ministarstva finansija. | **5** | **5** |
| **Ministarstvo kapitalnih investicija** | Vrši poslove koji se odnose na pripremu i ocjenu razvojnih investicionih projekata koji su od interesa za Crnu Goru iz oblasti energetike, rudarstva, saobraćaja i pomorstva, kao i vođenje razvojne politike, praćenje stanja i preduzimanje mjera. | **5** | **5** |
| **Ministarstvo zdravlja** | Institucija koja prati razvoj zdravstvenih usluga, unapređenje zdravstvenog stanja i zdravstvenih potreba stanovništva, unapređenje zdravstvene njege pacijenata, kao i praćenje razvoja zdravstvenih standarda. Takođe, ono je nadležno i za praćenje implementacije rezolucija, deklaracija, konvencija i protokola u oblasti zaštite zdravlja, odnosno pripremu nacrta i predloga zakona i drugih propisa u oblasti zdravstvene zaštite, zdravstvenog osiguranja i drugih oblasti javnog zdravlja u skladu sa međunarodnim standardima.  U odnosu na Strategiju razvoja turizma, ovo Ministarstvo ima poseban uticaj kada je riječ o zdravstvenom turizmu, što je detaljno opisano u Programu razvoja zdravstvenog turizma, ali i kada je riječ o mjerama u pogledu sigurnosti/zdravstvene bezbjednosti (posebno u vremenu pandemije) što se odražava na turizam. | **5** | **5** |
| **Nacionalna turistička organizacija Crne Gore** | NTO planira, organizuje i sprovodi opštu turističko-propagandnu djelatnost Crne Gore u zemlji i inostranstvu, donosi godišnje programe turističko-propagandne djelatnosti, prati, analizira, organizuje istraživanja na domaćem i inostranom turističkom tržištu, stvara uslove i obezbjeđuje sredstva u cilju afirmisanja turističkih vrijednosti i mogućnosti Crne Gore. Učestvuje u formiranju i razvijanju jedinstvenog informacionog sistema u turizmu Crne Gore i obezbjeđuje njegovo povezivanje sa drugim informacionim sistemima, koordinira i objedinjava informativnu i promotivnu aktivnost svih subjekata u oblasti turizma i sarađuje sa turističkim organizacijama u zemlji i inostranstvu. | **5** | **5** |
| **Lokalne turističke organizacije** | Lokalne turističke organizacije unaprjeđuju i promovišu izvornih vrijednosti područja opštine za koje su osnovane, učestvuju u realizaciji projekata za razvoj i diverzifikaciju turističke ponude kao i u stvaranja uslova za aktiviranje turističkih resursa na teritoriji opštine, podstiču, koordinišu i organizuju kulturne, umjetničke, zabavne, privredne, sportske i druge manifestacija, koje doprinose obogaćivanju turističke ponude, zatim i pružaju informacije gostima o raspoloživim smještajnim kapacitetima u primarnim i komplementarnim ugostiteljskim objektima, ugostiteljskim objektima za pružanje usluge pripremanja i usluživanja hrane i pića i kapacitetima privatnog smještaja,​​ kulturnim manifestacijama, događajima i drugim servisnim informacijama o turističkim uslugama na teritoriji opštine dr. | **5** | **5** |
| **Lokalne zajednice** | Opština uređuje i obezbjeđuje obavljanje i razvoj komunalnih djelatnosti, održavanje komunalne infrastrukture i komunalnog reda; uređuje i obezbjeđuje obavljanje poslova izgradnje, rekonstrukcije, održavanja i zaštite opštinskih puteva; uređuje i obezbjeđuje prevoz putnika u gradskom i prigradskom linijskom saobraćaju i autotaksi prevoz; reguliše saobraćaj; uređuje građevinsko zemljište; uređuje i obezbjeđuje uslove za razvoj preduzetništva; obezbjeđuje uslove i stara se o zaštiti životne sredine i pojedinih njenih djelova (kvalitet vazduha, zaštita od buke, upravljanje otpadom i dr.); uređuje, obezbjeđuje i stvara uslove za razvoj kulture i zaštitu kulturnih dobara; uređuje, organizuje i stvara uslove i stara se o razvoju turizma, kao i razvoju djelatnosti kojima se unapređuje razvoj turizma; stvara uslove za razvoj i unapređenje sporta djece, omladine i građana, kao i razvijanje međuopštinske sportske saradnje; u skladu sa mogućnostima, uređuje i obezbjeđuje rješavanje stambenih potreba lica u stanju socijalne potrebe i lica sa invaliditetom i pomaže rad humanitarnih i nevladinih organizacija iz ovih oblasti i dr. | **5** | **5** |
| **Nacionalni parkovi** | Nacionalni parkovi su predjeli posebne ljepote i značajnih i rijetkih prirodnih pojava. Oni čine ekološku i geografsku cjelinu koja se posebnim zakonom izdvaja i štiti. Svaki nacionalni park karakteriše specifična prirodna i kulturna baština. Nacionalni parkovi su odgovorni za zaštitu i upravljanje, pripremu i implementaciju programa zaštite, kontrolu korišćenja prirodnih resursa, utvrđivanje unutrašnjih pravila i promociju, u skladu sa relevantnim zakonima i aktima. | **5** | **5** |
| **Uprava za statistiku** | Uprava za statistiku Crne Gore – Monstat je nadležno tijelo za proizvodnju zvanične statistike, i kao takva je prepoznata kod domaće i međunarodne javnosti.  Ispitivanje mogućnosti, kao i planiranje proizvodnje nedostajućih podataka iz oblasti turizma, kao i razvoj TSA. | **4** | **5** |
| **Privredna komora** | Nastojanja Privredne komore su usmjerena ka uspješnom zastupanju interesa crnogorskih preduzeća i stvaranju povoljnih uslova za unapređenje njihove konkurentnosti u globalnom privrednom ambijentu. Aktivnosti Komore usmjerene su prije svega na stvaranje najpovoljnijeg ambijenta za poslovanje.  Planiranje Strategije i njena implementacija zasigurno će imati uticaj na privredne subjekte i njihovo mišljenje je potrebno uzeti u obzir – gdje vide probleme, kako vide način njihovog rješavanja, viziju razvoja i sl. | **5** | **5** |
| **Montenegro biznis alijansa** | Montenegro Biznis Alijansa je poslovna asocijacija koja okuplja preduzetnike, domaće i strane investitore. Formirana u septembru 2001. godine od strane deset firmi iz Crne Gore. Od svog osnivanja radi na promociji razvoja privatnog sektora i ukazuje na probleme u postojećoj zakonskoj regulativi, sa namjerom da kroz ponuđene predloge doprinese otklanjanju postojećih barijera i unapređenju ukupnog ambijenta za biznis u Crnoj Gori. Montenegro Biznis Alijansa danas okuplja oko 500 najuspješnijih preduzeća u Crnoj Gori. | **5** | **5** |
| **Turistička udruženja - Crnogorsko turističko udruženje** | Crnogorsko turističko udruženje čine Udruženje hotelijera i restoratera Crne Gore, Udruženje hotela i Udruženje turističkih agencija. Osnovano kao nevladina organizacija 2006. godine. Ključne aktivnosti ove organizacije su: zastupanje interesa turističke struke, razvoj dijaloga i pregovaranja u pitanjima od značaja za ostvarivanje interesa turističke privrede, aktivno učestvovanje u izradi normativnih akata vezanih za turističku privredu, angažovanje na promociji i kvalitetu ponude Crne Gore kao turističke destinacije, pružanje usluga svojim članovima u cilju poboljšanja njihovog poslovanja, saradnja na domaćem i međunarodnom planu, saglasno međunarodnim standardima i preporukama i aktivna uloga u organima upravljanja LTO i NTO i ostalim institucijama javnog sektora u cilju razvijanja turističke privrede Crne Gore (Public Private Partnership).  Sa mišljenjem/iskustvom subjekata koji čine ovo udruženje, ili njihovih predstavnika, realnije se mogu sagledati problemi u sektoru turizma i bolje planirati ciljevi i mjere. | **5** | **5** |
| **Istraživački centri** | Istraživački centri/agencije/instituti realizovali su različita istraživanja iz oblasti turizma. U nedostatku zvaničnih statističkih podataka, ili u cilju dobijanja novih kroz projekcije/procjene mogu se planirati kroz istraživačke centre. | **2** | **2** |
| **Akademska zajednica** | Fakulteti koji u svom obrazovnom programu obuhvataju oblast turizma, značajno doprinose kvalitetu same Strategije. Naime, kroz različite stručne i naučne radove, projekte, istraživanja i analize, a koji su dijelom predstavljeni u okviru ove analize akademska zajednica može u značajnoj mejri doprinijeti kvalitetu Strategije, a kasnije i implementaciji planiranih aktivnosti kroz naučne projekte (npr. procjena sive ekonomije u oblasti turizma). | **2** | **4** |
| **Nevladine organizacije iz sektora turizma** | Saradnja Vlade i civilnog društva de facto je postala sastavni dio političkih kriterijuma za punopravno članstvo u EU za zemlje zapadnog Balkana. Partnerski odnos između Vlade i NVO potvrđen je u izradi velikog broja nacionalnih i lokalnih strategija, reformskih programa i zakona. NVO kroz različite vidove pretpristupne pomoći i drugih fondova, mogu doprinijeti realizaciji strateških ciljeva. | **3** | **3** |